Viimastel kümnenditel tormiliselt arenenud teenustemajandust ei oleks ilma tööstussektorita, ütles Vitsur, kes kirjutas raamatule ka eessõna. Tema kinnitusel tulevad majanduskriisist välja  paremini need riigid, kellel on tugev tööstus. "Ja Eestil õnneks seda tööstust natuke on," nendib Vitsur ja lisab, et tänu sellele oleme jõudnud juba lähedale majanduskriisieelsele tasemele. Tööstuse võtmeisikute leksikon aitab Vitsuri sõnul teha tuntumaks inimesi, kes on praeguse uue majanduskasvu vedurid.